KS Daily View วันที่ 7 มี.ค. 2565
7 มีนาคม 2565

KS Daily View 07.03.2022 >>> ประเมินตลาดหุ้นส่วนใหญ่ทั่วโลกช่วงสั้นยังคง Underperform ต้องติดตามสงครามรัสเซีย – ยูเครนต่อ/ SET วันนี้คาด 1655-1665 หุ้นแนะนำ DTAC
ตลาดต่างประเทศ : ตลาดหุ้นสหรัฐเมื่อวันศุกร์ปรับลง และเช้านี้ Dow Jones Futures ปรับลงราว 1.1%ระยะสั้น KS ประเมินตลาดหุ้นส่วนใหญ่ทั่วโลกรวมถึง SET index น่าจะยังคง Underperform โดยในช่วงนี้ติดตาม
1.) ความตึงเครียดสงครามรัสเซียและยูเครน : สิ่งที่ต้องติดตามสัปดาห์นี้ คือ นายแอนโทนี บลิงเคน รัฐมนตรีต่างประเทศสหรัฐไปเยือนยุโรป เพื่อเปิดโต้ะเจรจากับปูตินรอบที่ 2 แต่ช่วงปลายสัปดาห์ สถานการณ์ยังดูตึงเครียด หลังจากเมื่อวันศุกร์เกิดเหตุรัสเซียโจมตีโรงไฟฟ้านิวเคลียร์ในยูเครน ยังต้องติดตาม จะทำให้การเจรจารอบ 2 ยกเลิกออกไป?? หากยกเลิกการเจรจาจะเป็น Sentiment ลบ ต่อตลาดหุ้น โดยเฉพาะตลาดหุ้นยุโรป อีกฝั่งคือ ประเมินราคาสินค้าโภคภัณฑ์ ทั้งราคน้ำมัน , แก็สธรรมชาติ น่าจะยังทรงตัวสูงต่อ บวกต่อหุ้นกลุ่มพลังงาน BANPU, PTTEP, BCP ในเชิงเศรษฐกิจในระยะยาว คาดจะกระทบกับเศรษฐกิจของประเทศ Import สินค้าโภคภัณฑ์ในสัดส่วนที่สูง อาทิ ไทย ในปี 2564 สินค้านำเข้า คือ เชื้อเพลิง อาทิ น้ำมันดิบ ฯลฯ สัดส่วนราว 15% ของยอดนำเข้ารวม คาดอาจจะกดดันดุลบัญชีเดินสะพัดขาดดุล , ต้นทุนการผลิต การลงทุน เพิ่มขึ้น
2.)การทบทวนภาษีนำเข้าระหว่างประเทศ(US-China Tariff) อัตรา 10-25% ซึ่งเกิดขึ้นและมีผลมาตั้งแต่สมัยรัฐบาล Donald Trump KS ประเมินว่าหากโทนผ่อนคลายกว่าเดิม คือ รัฐบาลสหรัฐอาจยกเลิก Tariff คาดจะทำให้แนวโน้มเงินเฟ้อสหรัฐอ่อนตัวในอนาคต ผลคือทำให้ Fed ชะลอการ Hawkish (ชะลอการเร่งขึ้นอัตราดอกเบี้ยฯ) ตอกย้ำความเชื่อ KS ว่าการประชุม Fed วันที่ 15-16 มี.ค. โทนจะไม่เปลี่ยนแปลงไปจากปัจจุบัน คือ คาดจะขึ้นอัตราดอกเบี้ยเพียง 25bps (เทียบกับตลาดก่อนหน้าคาดจะขึ้น 50bps) โดยรวมจะบวกกับหุ้นกลุ่ม Growth (BBIK, BE8, CHAYO, JMT)
3.) ประเด็น MSCI (ผู้จัดทำดัชนีตลาดหุ้นระดับโลก) ประกาศถอดตลาดหุ้นรัสเซียออกจากการคำนวณ (MSCI Emerging Markets Indexes) และปรับให้อยู่กลุ่ม "Standalone Markets" KS ประเมินหากตลาดหุ้นรัสเซียเปิดทำการ MSCI จะมีการปรับพอร์ตการลงทุน ปัจจุบัน ตลาดหุ้นรัสเซียรัฐบาลสั่งปิดทำการซื้อ-ขาย ติดต่อแล้ว 5 วัน
4.) สัญญาณการเกิดภาวะเศรษฐกิจถดถอย(Recession) เร็วขึ้นกว่าเดิมที่ KS ประเมินไว้ เห็นได้จาก 1.)The 10-year minus 2-year Treasury bond spread ล่าสุด ลงมาอยู่ที่ 24 bps(ยิ่งใกล้เข้า 0 เกิดภาวะ Inverted Yield Curve” ตามสถิติในอดีต 80% ไม่เกิน 18 เดือน มักจะเกิดภาวะ Recession 2.) ราคาน้ำมันดิบที่ปรับขึ้นมาแรง จากสถิติทุกๆ ครั้งที่ราคาน้ำมันดิบปรับขึ้นมาราว 50%จาก Standard Deviation มักตามมาการเกิด Recession 3.) ISM Manufactoring Index ตัวชี้วัดอุตสาหกรรม เริ่มเห็นทิศทางลดลง
ดยรวม KS ประเมิน มุมมองการลงทุนในตลาดหุ้นไทยในช่วงครึ่งปีแรกของปีนี้ (1H65) คือ ต้องระมัดระวังการลงทุนเพิ่มขึ้น เกลยุทธการลงทุน (ถ้าไม่มีหุ้นในพอร์ต : แนะนำ ชะลอลงทุน, แต่ถ้ามีหุ้นอยู่แล้ว : แนะนำติดตาม Indicator ที่เราให้น้ำหนัก คือ 10-year minus 2-year Treasury bond spread หากแนวโน้มยังเป็นขาลงต่อเนื่อง ยิ่งเข้าใกล้ 0 แนะนำทยอยลดน้ำหนักหุ้นในพอร์ต)
ตลาดภายในประเทศ: Tourism sector: ติดตามสถานการณ์การท่องเที่ยวในประเทศ หลังรัสเซียประกาศยกเลิกเที่ยวบินระหว่างประเทศของสายการบินแห่งชาติ Aeroflot ตั้งแต่วันที่ 8 มีนาคม ขณะที่ Visa-Master card ระงับการดำเนินการทั้งหมดในรัสเซียกระทบการใช้บัตรเครดิตของนักท่องเที่ยว ขณะที่ค่าเงิน Euro/THB ปรับตัวลงกว่า 10% เป็น 36 บาทต่อยูโร มองกระทบการท่องเที่ยวไทย โดยล่าสุดโรงแรมที่กระบี่กับภูเก็ตถูกยกเลิกห้องพักร้อยละ 15%แล้ว
มุมมองตลาดหุ้น SET คาด 1655-1665 หุ้นแนะนำ DTAC
Top pick : DTAC(ราคาพื้นฐาน 57.5 บาท) เรามีมุมองเชิงบวก โดยเลือกเป็นหุ้นเด่นใน Sector โดยปัจจัยหนุนหลักๆคือ 1.)การล้างกำไรสุทธิสะสมก่อนเกิด VTO 2.) พัฒนาการเชิงบวกของการควบรวมกิจการคาดความเป็นไปได้ที่ดีลจะเกิด และจัดประชุม AGM วันที่ 4 เม.ย.65
รายงานตัวเลขเศรษฐกิจ
วันจันทร์ ติดตาม ตัวเลขส่งออก และนำเข้าของจีน เดือน ม.ค.-ก.พ. 22 คาด +15% YoY และ 16.5% YoY ตามลำดับ และคาดจีนเกินดุลการค้า เดือน ม.ค.-ก.พ. 22 คาด US$99.5bn (+5.3% MoM) และตัวเลข Factory order ของเยอรมันเดือน ม.ค. คาด+1.% MoM
วันอังคาร ติดตาม ตัวเลขผลผลิตภาคอุตสาหกรรมของเยอรมันเดือน ม.ค. คาด +0.5% MoM ตัวเลขดุลการค้าเดือน ม.ค. ของสหรัฐฯ คาดขาดดุล -US$87bn และตัวเลข Wholesale inventories ของสหรัฐฯ เดือน ม.ค. คาด +0.8% MoM
วันพุธ ติดตาม ตัวเลข HL Inflation ของจีนเดือน ก.พ. คาด +0.3% MoM และ +0.8% YoY ตัวเลข PPI เดือน ก.พ. คาด +8.7% YoY ตัวเลข JOLTs Job Openings ของสหรัฐฯ เดือน ก.พ. คาด 10.925 ล้านตำแหน่ง (ทรงตัว MoM)
วันพฤหัสฯ ติดตาม ตัวเลข PPI ของญี่ปุ่น เดือน ก.พ. คาด +8.7% YoY การประชุมของธนาคารกลางยุโรป คาดคงอัตราดอกเบี้ยนโยบายที่ 0% ตัวเลขประมาณการทางเศรษฐกิจของ ECB ซึ่งคาดว่าจะมีการประเมินผลกระทบจากสงครามรัสเซีย-ยูเครนด้วย ตัวเลข HL Inflation ของสหรัฐฯ เดือน ก.พ. คาด +0.8% MoM และ +7.9% YoY ตัวเลข Core Inflation ของสหรัฐฯ เดือน ก.พ. คาด +0.7% MoM และ +6.4% YoY ตัวเลข Initial Jobless Claim รายสัปดาห์คาด +2.16 แสนคน
วันศุกร์ ติดตาม ตัวเลข Loan growth ของจีนเดือน ก.พ. คาด +11.4% YoY ตัวเลข Money supply (M2) ของจีนเดือน ก.พ. คาด +9.7% YoY ตัวเลข Inflation ของเยอรมันเดือน ก.พ. คาด +0.9% MoM และ +5.1% YoY ตัวเลข Michigan consumer sentiment Prel March คาด 61.3 จุด (-2.4% MoM) ตัวเลข Oil rig count ของสหรัฐฯ รายสัปดาห์ (ล่าสุด 519 แท่น ลดลง 3 แท่น) และตัวเลข FDI ของจีนเดือน ก.พ. คาด +10% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp